Danny Blind. Dirk Franciscus „Danny“ Blind (; 1961-yil 1-avgustda tugʻilgan) — gollandiyalik sobiq futbolchi va murabbiy. Sparta Rotterdam, Ajax va Gollandiya terma jamoasida himoyachi sifatida oʻynagan. Klublardagi faoliyati. Blind oʻzining professional futboldagi debyutini 1979-yil 29-avgustda Sparta Rotterdam tarkibida oʻtkazdi. 1986-yilning iyulida „Ajax“ ga oʻtib, „Sparta“ bilan yetti mavsumlik shartnoma imzoladi. „Ajax“ bilan Blind koʻplab sovrinlar toʻpladi va Yevropaning uchta sovrinini qoʻlga kiritdi (1987-yilda UEFA Kubogi egalari kubogi, 1992-yilda UEFA Kubogi va 1995-yilda UEFA Chempionlar Ligasi). Shuningdek, 1995-yilda Braziliyaning „Gremio“ jamoasiga qarshi o‘yinda penaltilar seriyasida hal qiluvchi golni urgan va klub Qitʼalararo kubokni qo‘lga kiritgan. Blind 1995-yilgi Yevropa Superkubogi finalida Real Saragosaga qarshi oʻyinda dubl qayt etdi, „Ajax“ oʻyinda 5:1 hisobida gʻalaba qozondi. Mamlakatda, „Ajax“ bilan beshta Gollandiya Erediviziyasi chempionligini va toʻrtta mamlakat kubogini qoʻlga kiritdi. 1999-yil 16-mayda nafaqaga chiqdi. Blind mustahkam, ishonchli himoyachi va maydonda lider sifatida tanilgan. Texnik jihatdan kuchli oʻyinchi boʻlib, hujumga oʻtadigan oʻyinchilarga toʻpni yaxshi uzata oladi. Blind markaziy himoyachi sifatida mashhur boʻlsa-da, faoliyatini oʻng qanot himoyachisi sifatida boshlagan. Xalqaro faoliyati. Blind oʻn yil davomida Gollandiya terma jamoasi safida 42 oʻyin oʻtkazdi va Yevro-1992 saralashida Gretsiya darvozasiga bitta gol urgan. 1986-yilda Shotlandiyaga qarshi oʻyinda debyut qilgan, ammo 1987- va 1988-yillarda umuman oʻynamagan. 1990- va 1994-yillardagi jahon chempionatlari hamda 1992- va 1996-yillardagi Yevropa chempionatlarida ishtirok etgan Shaxsiy hayoti. Blindning oʻgʻli professional futbolchi Daley Blindning boʻlib, „Ajax“da oʻynaydi va bir necha yilini Manchester Unitedda oʻtkazgan. Gollandiya terma jamoasi aʼzosi sifatida 90 dan ortiq oʻyin oʻtkazgan.